આ સિવાય પુસ્તકમાં વિશ્વનાથ પ્રતાપસિંહ, ધીરુભાઈ અંબાણી, અરુણ નહેરુ વગેરેની સાથેની રાજીવ ગાંધી અને તેમની રાજનૈતિક ખેંચતાણ, કાવાદાવાઓ, ગંદી રાજરમત અને હાર જીતની વિવિધ ક્ષણૉ વિગતે વર્ણવાઈ છે. બોફોર્સ વિશે લગભગ પચાસથી વધુ પાનાંઓમાં વર્ણન છે, જેના લીધે અમિતાભ આખા દેશની નજરમાં, માધ્યમોની નજરમાં કસૂરવાર બની ગયા હતા, પરંતુ એ તકલીફમાંથી પણ આત્મશ્રદ્ધાના જોરે, પોતાને ખોટા સંડોવાયા છે એ વાત લોકોને ગળે ઉતારીને તે બહાર નીકળ્યા. તેમની સાથે વિશ્વનાથ પ્રતાપસિંહની દુશ્મનીની વાત, તેમના એમ.પી. બનવાથી રાજીનામું આપવા સુધીની પ્રક્રિયા વગેરે ખૂબ સચોટ વર્ણવાયું છે.